Legal Document

Category: 290

Text:
42. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 785 της 29/30 Νοεμ. 1960 (ΦΕΚ Α΄ 188) Περί διατηρήσεως εν όλω ή εν μέρει ταχυδρομικών ατελειών. Έχοντες υπ’ όψει:1)τας διατάξεις της παρ. 2 περίπτ. β΄ του άρθρ. 1 του Ν.Δ. 4119/1960, 2)το υπ’ αριθ. 66 της 14.10.1960 πρακτικόν γνωμοδοτήσεως του Συμβουλίου Ταχ. Εκμεταλλεύσεως και 3)το υπ’ αρίθ. 667/1960 πρακτικόν γνωμοδοτήσεως του Συμβουλίου Επικρατείας, προτάσει των Ημετέρων επί των Οικονομικών Υπουργού και των Συγκοινωνιών Υφυπουργού, απεφασίσαμεν και διατάσσομεν: Άρθρ.1.-Διατηρούνται εν ισχύϊ εν όλω ή εν μέρει εξαιρούμεναι της κατά το άρθρ. 1 του Ν.Δ. 4119/ 1960 αυτοδικαίας καταργήσεως, αι ως έπεται ταχυδρομικαί ατέλειαι. Α΄.Πλήρης ατέλεια της αλληλογραφίας των κάτωθι: 1.Της Α.Μ. του Βασιλέως, της Α.Β.Υ. του Διαδόχου και των μελών της Βασιλικής Οικογενείας. 2.Του Προέδρου της Κυβερνήσεως και του Πολιτικού αυτού Γραφείου. 3.Του Προέδρου της Βουλής. 4.Των Υπουργών και των Υφυπουργών. 5.Των Δημοσίων Αρχών εν γένει. 6.Των ως έπεται Νομικών Προσώπων Δημοσίου Δικαίου: α)Του Ελληνικού Οργανισμού Τουρισμού. β)Του Εθνικού Οργανισμού Καπνού. γ)Της Επιτροπής Ολυμπιακών Αγώνων. δ)Του Ιδρύματος Κρατικών Υποτροφιών. ε)Των Νομαρχιακών Ταμείων. ς)Του Οργανισμού Βάμβακος. ζ)Του Ταμείου Προστασίας Ελαιοπαραγωγής. η)Του Ταμείου ανταλλαξίμου περιουσίας και αποκαταστάσεως προσφύγων. 7.Της Αμερικανικής Αποστολής Βοηθείας. Β΄.Ατέλεια αλληλογραφίας περιωρισμένης εκτάσεως: 1.Των Δημοτικών και Κοινοτικών Αρχών δια την προς τας Δημοσίας Αρχάς συνήθη αλληλογραφίαν. 2.Των Δικηγορικών Συλλόγων δια την προς το Υπουργείον Δικαιοσύνης και προς τας Δημοσίας Αρχάς συνήθη αλληλογραφίαν. 3.Των Συμβολαιογράφων δια τα προς Δημοσίας Αρχάς έγγραφα τούτων. 4.Της Αμερικανικής Πρεσβείας δια τα επί αποδείξει έγγραφα τα εγκλείοντα επιταγάς προς συνταξιούχους του Αμερικανικού Κράτους. 5.Των Συμμαχικών Στρατιωτικών Αρχών και των εις αυτάς υπηρετούντων στρατιωτικών δια την επίσημον αλληλογραφίαν και τας συνήθεις επιστολάς προς το εσωτερικόν βάρους 20 γραμμαρίων και δελτάρια, υπό τον όρον της αμοιβαιότητος. Γ΄.Ατέλεια δια περιωρισμένον αριθμόν επιστολών: 1.Της Βασιλικής Προνοίας μετά των Τεχνικών Σχολών και Παιδοπόλεων δια 10.000 συνήθεις επιστολάς κατά τρίμηνον. 2.Του Εθνικού Ιδρύματος και των Υπηρεσιών αυτού (Κεντρική Υπηρεσία, Παραρτήματα, Τεχνικαί Σχολαί κλπ.) δια 9.000 συνήθεις επιστολάς κατά τρίμηνον. 3.Του Ελληνικού Ερυθρού Σταυρού δια 3.000 συνήθεις επιστολάς κατά τρίμηνον. 4.Του Ο.Δ.Ι.Σ.Υ. δια 3.000 συνήθεις επιστολάς κατά τρίμηνον. 5.Του Ταμείου Αρωγής Αναπήρων και Θυμάτων Πολέμου δια 2.000 συνήθεις επιστολάς κατά τρίμηνον αποστελλομένας δια Δημοσίας Αρχάς και Νομικά Πρόσωπα. 6.Της Φανέλλας του Στρατιώτου δια 1.000 συνήθεις επιστολάς κατά τρίμηνον. 7.Του Σώματος Ελλήνων Προσκόπων δια 600 συνήθεις επιστολάς κατά τρίμηνον. 8.Της Προνοίας Συμμοριοπλήκτων δια 300 συνήθεις επιστολάς κατά τρίμηνον. 9.Του Σώματος Ελληνίδων Οδηγών δια 250 συνήθεις επιστολάς κατά τρίμηνον. 10.Της Ειδικής Υπηρεσίας Περιθάλψεως Ελληνοπαίδων δια 100 συνήθεις επιστολάς κατά τρίμηνον. 11.Της Ελληνικής Μερίμνης δια 100 συνήθεις επιστολάς κατά τρίμηνον. 12.Των Συνδέσμων Αναπήρων Πολέμου δια 100 συνήθεις επιστολάς κατά τρίμηνον έκαστος προς Δημοσίας Αρχάς. 13.Του Συνδέσμου Φίλων Στρατού δια 100 συνήθεις επιστολάς κατά τρίμηνον. Άρθρ.2.-Διατηρούνται εν ισχύϊ ως έχουσιν εξαιρούμενοι της κατ’ άρθρον 1 του αυτού Ν.Δ/τος καταργήσεως αι υφιστάμεναι ως κάτωθι ατέλειαι ή εκπτώσεις τελών δια τα Ταχ. δέματα: 1.Η ατέλεια δια την αποστολήν ταχ. δεμάτων μεταξύ Δημοσίων Αρχών. 2.Η ατέλεια δια την αποστολήν ταχ. δεμάτων προς οπλίτας βάρους μέχρι 2 χιλιογράμμων. 3.Η απαλλαγή από της πληρωμής τελών αποθηκεύσεως δια ταχ. δέματα εσωτερικού και εξωτερικού προοριζόμενα δια Νομικά Πρόσωπα απολαύοντα ταχ. ατελείας και δια οπλίτας. 4.Η απαλλαγή από της πληρωμής τελών τελωνισμού και εκ νέου συσκευής των ταχ. δεμάτων εξωτερικού των προοριζομένων δια Νομικά Πρόσωπα απολαύοντα ατελείας και δι’ οπλίτας. 5.Η αποστολή με μειωμένα τέλη ταχ. δεμάτων υπό της Αμερικανικής Οργανώσεως CARE. Άρθρ.3.-Διατηρούνται εν ισχύϊ ως έχουσιν εξαιρούμεναι της κατ’ άρθρον 1 του αυτού Ν.Δ/τος καταργήσεως αι υφιστάμεναι ως κάΣελ. 177 Ταχυδρομική Ανταπόκριση 22.Γ.α.42 τωθι ταχ. ατέλειαι ή εκπτώσεις τελών δια τας ταχ. επιταγάς. 1.Η ατέλεια δια τας ταχ. επιταγάς, δι’ ων αποστέλλονται χρηματικά ποσά εξ Εθνικού Εράνου. 2.Η ατέλεια δια τας ταχ. επιταγάς τας αποστελλομένας: α)Υπό Δημοσίων Υπηρεσιών εις ας περιπτώσεις και υφ’ ην έκτασιν προβλέπουσιν αι κείμεναι διατάξεις. β)Προς αιχμαλώτους πολέμου είτε απ’ ευθείας είτε μέσω του Ερυθρού Σταυρού, ως και δια τας υπ’ αυτών αποστελλομένας. γ)Προς οπλίτας μέχρι ποσού δραχ. 100 ημερησίως. δ)Προς φυματικούς ταχ. υπαλλήλους νοσηλευομένους εις Σανατόρια δια την πληρωμήν των μισθών των. ε)Υπό των Γενικών Διοικητών και Νομαρχών δια την πληρωμήν επιδομάτων, προς οικογενείας στρατευθέντων οπλιτών. 3.Η αποστολή με μειωμένα τέλη των ταχ. επιταγών, δι’ ων αποστέλλονται συντάξεις προς τους λαμβάνοντας σύνταξιν εκ του Δημοσίου Ταμείου. Εις τους αυτούς επί των Οικονομικών Υπουργόν και των Συγκοινωνιών Υφυπουργόν, ανατίθεμεν την δημοσίευσιν και εκτέλεσιν του παρόντος.